નવી દિલ્હી, 30 સપ્ટેમ્બર: ત્રણ વર્ષ પહેલાં પત્નીની હત્યાના કેસમાં પતિને મળેલી ઉંમર કેદની સજાને યથાવત રાખતાં દિલ્હી હાઇકોર્ટે જે કહ્યું તે વાત વિચારવા પર મજબૂર કરી દે છે. દિલ્હી હાઇકોર્ટે કહ્યું કે ભારતમાં પરણિત મહિલાઓ પોતાની સાસરીની તુલનામાં રોડ પર વધુ સુરક્ષિત છે. ન્યાયમૂર્તિ પ્રદિપ નંદરાજોગ અને ન્યાયમૂર્તિ મુક્તા ગુપ્તાની બેંચે પ્રદીપ નામના એક વ્યક્તિની અપીલ નકારી કાઢતાં આ ટિપ્પણી કરી છે. બેંચે કહ્યું કે આરોપી પ્રદીપનું ઘટનાસ્થળ પરથી ભાગવું તે દોષી હોવાનો પુરાવો છે.